CELEX ID: 32012R0751
Publication Date: 2012-08-16

Document Text:
KOMISJONI RAKENDUSMÄÄRUS (EL) nr 751/2012,
16. august 2012,
millega parandatakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 33 lõiget 3 ja artikli 38 punkti d,
ning arvestades järgmist:
(1)
Komisjoni määruse (EÜ) nr 1235/2008 (2) IV lisas, mida on muudetud rakendusmääruse (EL) nr 508/2012 (3) II lisaga, on esitatud kolmandates riikides samaväärsuse kontrollijatena ja sertifikaatide väljaandjatena tunnustatud kontrollorganite ja kontrolliasutuste loetelu.
(2)
Seoses ettevõtjatega CERES Certification of Environmental Standards GmbH, Ecocert SA ja Istituto Mediterraneo di Certificazione s.r.l. jäetakse kõnealusest loetelust välja teatavad kolmandad riigid, koodid ja tootekategooriad. Lisaks puudub äriühing Ecocert SA kohta viide hõlmatud toodete eranditele.
(3)
Seepärast tuleks määruse (EÜ) nr 1235/2008 IV lisa vastavalt parandada.
(4)
Õiguskindluse huvides tuleks käesolevat määrust kohaldada alates rakendusmääruse (EL) nr 508/2012 II lisa kohaldamise kuupäevast.
(5)
Käesoleva määrusega ette nähtud meetmed on kooskõlas mahepõllumajandusliku tootmise regulatiivkomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1235/2008 IV lisa parandatakse vastavalt käesoleva määruse lisale.
Artikkel 2
Käeolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. juulist 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. august 2012

EuroVoc Classification:
Level 1: 100147
100157
100143
Level 2: 100191
100171
100257
100193
100194
Level 3: 2488
3489
614
2735
11
All Concepts: 2300
2771
3191
6268
6790